《次韵蒲大受书怀十首》
宋代·郭印

时乱那能定，民生不自聊。
鬓霜秋冉冉，心旆日摇摇。
敢簉鹓鸿侣，空贻猿鹤嘲。
眼前谁可意，风月是清交。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。